Oficiālais Vēstnesis L 187 , 26/07/2003 Lpp. 0047 - 0050



Komisijas Lēmums (2003. gada 22. jūlijs), ar kuru groza Lēmumu 2002/80/EK, ar ko paredz īpašus nosacījumus Turcijas izcelsmes vai no Turcijas sūtīto vīģu, lazdu riekstu, pistāciju, kā arī no tiem iegūtu produktu importam (izziņots ar dokumenta numuru C(2003) 2604) (Dokuments attiecas uz EEZ) (2003/552/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 14. jūnija Direktīvu 93/43/EEK par pārtikas produktu higiēnu [1], un jo īpaši tās 10. panta 1. punktu, apspriedusies ar dalībvalstīm, tā kā: (1) Komisijas 2002. gada 4. februāra Lēmums 2002/80/EK, ar ko paredz īpašus nosacījumus Turcijas izcelsmes vai no Turcijas sūtīto vīģu, lazdu riekstu, pistāciju, kā arī no tiem iegūtu produktu importam [2], kurā jaunākie grozījumi izdarīti ar Lēmumu 2002/679/EK [3], paredz šā lēmuma pārskatīšanu līdz 2002. gada 31. decembrim. (2) Turcijas izcelsmes vai no Turcijas sūtītu žāvētu vīģu, lazdu riekstu un pistāciju izlases veidā ņemto paraugu rezultāti un sūtījumu analīze parāda, ka Lēmumā 2002/80/EK izklāstītie īpašie nosacījumi ir vajadzīgi pastāvīgi, lai nodrošinātu pietiekamu sabiedrības veselības aizsardzības līmeni Kopienā. (3) Eiropas Parlamenta un Padomes 2002. gada 28. janvāra Regula (EK) Nr. 178/2002, ar ko nosaka vispārīgus pārtikas aprites tiesību aktu principus un prasības, izveido Eiropas Pārtikas nekaitīguma iestādi un nosaka procedūras saistībā ar pārtikas nekaitīgumu [4], kā arī paredz izveidot Pārtikas un barības ātrās reaģēšanas sistēmu (RASFF). (4) Sabiedrības veselības interesēs dalībvalstis nodrošina Komisiju ar to oficiālo pārbaužu visu analīžu rezultātu periodiskajiem pārskatiem, kas veiktas attiecībā uz Turcijas izcelsmes vai no Turcijas sūtītu vīģu, lazdu riekstu, pistāciju un dažu no tiem iegūtu produktu sūtījumiem. Šādiem pārskatiem jābūt papildu paziņošanas pienākumam saskaņā ar pārtikas un barības ātrās reaģēšanas sistēmu. (5) Pēc dažu dalībvalstu pieprasījuma ir lietderīgi atjaunināt to ievešanas vietu sarakstu, caur kurām Kopienā var ievest Lēmuma 2002/80/EK minētos produktus. Skaidrības labad minētais saraksts būtu jāaizstāj ar citu. (6) Tādēļ attiecīgi ir jāgroza Lēmums 2002/80/EK, IR PIEŅĒMUSI ŠO LĒMUMU. 1. pants Lēmumu 2002/80/EK groza šādi: 1. Lēmuma 1. pantu groza šādi: a) 1. panta 1. punktu papildina ar šādu tekstu: "— miltus un pulveri no vīģēm, lazdu riekstiem un pistācijām, kas atbilst KN kodam 11063090."; b) Lēmuma 1. panta 5. punktu aizstāj ar šādu punktu: "5. Katras dalībvalsts kompetentās iestādes apņemas veikt paraugu ņemšanu izlases kārtā analīzes aflatoksīna B1un kopējā aflatoksīna noteikšanai Turcijas izcelsmes vai no Turcijas sūtītu žāvētu vīģu, lazdu riekstu, pistāciju un no tiem iegūtu produktu sūtījumiem. Dalībvalstis reizi trijos mēnešos iesniedz Komisijai ziņojumu par Turcijas izcelsmes vai no Turcijas sūtītu žāvētu vīģu, lazdu riekstu un pistāciju, kā arī no tiem iegūtu produktu sūtījumu oficiālo pārbaužu analīžu rezultātiem. Šo ziņojumu iesniedz nākošā mēneša laikā pēc katra gada ceturkšņa beigām [5]."; c) Lēmuma 1. panta 6. punktu groza šādi: otrā teikuma beigās vārdus "ilgākais 10 darba dienas" aizstāj ar vārdiem "ilgākais 15 darba dienas"; d) šo pantu papildina ar šādu 7. punktu: "7. Ja sūtījums ir sadalīts pa daļām, 1. un 6. punktā minētās veselības sertifikāta un pavaddokumentu kopijas, ko apstiprina tās dalībvalsts kompetentā iestāde, kuras teritorijā sūtījums ir sadalīts, pievieno katrai sadalītā sūtījuma daļai." 2. Lēmuma 2. pantu aizstāj ar šādu pantu: "2. pants Šo lēmumu pārskata, ņemot vērā Turcijas kompetento iestāžu sniegto informāciju un garantijas, kā arī dalībvalstu veikto testu rezultātus, lai novērtētu, vai 1. pantā minētie īpašie nosacījumi nodrošina pietiekamu sabiedrības veselības aizsardzības līmeni Kopienā. Pārskatīšanā arī izvērtē, vai īpašie nosacījumi ir vajadzīgi pastāvīgi." 3. Lēmuma II pielikumu aizstāj ar šā lēmuma pielikuma tekstu. 2. pants Šis lēmums ir adresēts dalībvalstīm. Briselē, 2003. gada 22. jūlijā Komisijas vārdā — Komisijas loceklis David Byrne [1] OV L 175, 19.7.1993., 1. lpp. [2] OV L 34, 5.2.2002., 26. lpp. [3] OV L 229, 27.8.2002., 37. lpp. [4] OV L 31, 1.2.2002., 1. lpp. [5] Aprīlis, jūlijs, oktobris, janvāris. -------------------------------------------------- PIELIKUMS " II PIELIKUMS Ievešanas vietu saraksts, caur kurām Kopienā drīkst ievest Turcijas izcelsmes vai no Turcijas sūtīto žāvēto vīģu, lazdu riekstu, pistāciju un dažu no tiem iegūtu produktu sūtījumus Dalībvalsts | Ievešanas vieta | Beļģija | Antwerpen, Zeebrugge, Brussel/Bruxelles, Aalst | Dānija | Visas Dānijas ostas un lidostas | Vācija | HZA Lörrach – ZA Weil-am-Rhein-Autobahn, HZA Stuttgart – ZA Flughafen, HZA München – ZA München-Flughafen, HZA Hof-Schirnding-Landstraße, HZA Weiden – ZA Furth-im-Wald-Schafberg, HZA Weiden – ZA Waidhaus-Autobahn, Bezirksamt Reinickendorf von Berlin, Abteilung Finanzen, Wirtschaft und Kultur, Veterinär- und Lebensmittelaufsichtsamt, Grenzkontrollstelle, HZA Frankfurt (Oder) – ZA Autobahn, HZA Cottbus – ZA Forst-Autobahn, HZA Bremen – ZA Neustädter Hafen, HZA Bremen – ZA Bremerhaven, HZA Hamburg-Hafen – ZA Waltershof, HZA Hamburg-Stadt, HZA Itzehoe – ZA Hamburg-Flughafen, HZA Frankfurt-am-Main-Flughafen, HZA Braunschweig-Abfertigungsstelle, HZA Hannover-Abfertigungsstelle, HZA Oldenburg – ZA Stade, HZA Dresden – ZA Dresden-Friedrichstadt, HZA Pirna – ZA Altenberg, HZA Löbau – ZA Ludwigsdorf-Autobahn, HZA Koblenz – ZA Hahn-Flughafen, HZA Oldenburg — ZA Wilhelmshaven, HZA Bielefeld – ZA Eckendorfer-Straße-Bielefeld, HZA Erfurt – ZA Eisenach, HZA Potsdam – ZA Ludwigsfelde, HZA Potsdam – ZA Berlin-Flughafen-Schönefeld, HZA Augsburg – ZA Memmingen, HZA Ulm – ZA Ulm (Donautal), HZA Karlsruhe – ZA Karlsruhe, HZA Berlin – ZA Dreilinden, HZA Gießen – ZA Gießen, HZA Gießen — ZA Marburg, HZA Singen — ZA Bahnhof, HZA Lörrach – ZA Weil-am-Rhein-Schusterinsel, HZA Hamburg-Stadt – ZA Oberelbe, HZA Hamburg-Stadt – ZA Oberelbe-Abfertigungsstelle-Billbrook, HZA Hamburg-Stadt – ZA Oberelbe-Abfertigungsstelle-Großmarkt, HZA Potsdam – ZA Berlin-Flughafen-Schönefeld, HZA Düsseldorf – ZA Düsseldorf-Nord | Grieķija | Athina, Pireas, Elefsis, Aerodromio ton Athinon, Thessaloniki, Volos, Patra, Iraklion tis Kritis, Aerodromio tis Kritis, Euzoni, Idomeni, Ormenio, Kipi, Kakavia, Niki, Promahonas, Pithio, Igoumenitsa, Kristalopigi | Spānija | Algeciras (Puerto), Alicante (Aeropuerto, Puerto), Almería (Aeropuerto, Puerto), Asturias (Aeropuerto), Barcelona (Aeropuerto, Puerto, Ferrocarril), Bilbao (Aeropuerto, Puerto), Cádiz (Puerto), Cartagena (Puerto), Castellón (Puerto), Ceuta (Puerto), Gijón (Puerto), Huelva (Puerto), Irún (Carretera), La Coruña (Puerto), La Junquera (Carretera), Las Palmas de Gran Canaria (Aeropuerto, Puerto), Madrid (Aeropuerto, Ferrocarril), Málaga (Aeropuerto, Puerto), Marín (Puerto), Melilla (Puerto), Murcia (Ferrocarril), Palma de Mallorca (Aeropuerto, Puerto), Pasajes (Puerto), San Sebastián (Aeropuerto), Santa Cruz de Tenerife (Puerto), Santander (Aeropuerto, Puerto), Santiago de Compostela (Aeropuerto), Sevilla (Aeropuerto, Puerto), Tarragona (Puerto), Tenerife Norte (Aeropuerto), Tenerife Sur (Aeropuerto), Valencia (Aeropuerto, Puerto), Vigo (Aeropuerto, Puerto), Villagarcía (Puerto), Vitoria (Aeropuerto), Zaragoza (Aeropuerto) | Francija | Marseille (Bouches-du-Rhône), Le Havre (Seine-Maritime), Rungis MIN (Val-de-Marne), Lyon Chassieu CRD (Rhône), Strasbourg CRD (Bas-Rhin), Lille CRD (Nord), Saint-Nazaire Montoir CRD (Loire-Atlantique), Agen (Lot-et-Garonne), Port de la Pointe des Galets à la Réunion | Īrija | Dublin – osta un lidosta, Cork – osta un lidosta, Shannon – lidosta | Itālija | Ufficio Sanità Marittima ed Aerea di Ancona Ufficio Sanità Marittima ed Aerea di Bari Ufficio Sanità Marittima ed Aerea di Genova Ufficio Sanità Marittima di Livorno Ufficio Sanità Marittima ed Aerea di Napoli Ufficio Sanità Marittima di Ravenna Ufficio Sanità Marittima di Salerno Ufficio Sanità Marittima ed Aerea di Trieste Dogana di Fernetti-Interporto Monrupino (Trieste) Ufficio di Sanità Marittima di La Spezia Ufficio di Sanità Marittima e Aerea di Venezia Ufficio di Sanità Marittima e Aerea di Reggio Calabria | Luksemburga | Centre douanier, Croix de Gasperich, Luxembourg | Nīderlande | Visas ostas un lidostas, un visas robežstacijas | Austrija | HZA Feldkirch, HZA Graz, Nickelsdorf, Spielfeld, HZA Wien, ZA Wels, ZA Kledering, ZA Flughafen Wien, HZA Salzburg, ZA Klingenbach/Zweigstelle Sopron, ZA Karawankentunnel, ZA Villach | Portugāle | Lisboa, Leixões | Somija | Visi Somijas muitas punkti | Zviedrija | Göteborg, Ystad, Stockholm, Helsingborg, Karlskrona, Karlshamn, Landvetter, Arlanda | Apvienotā Karaliste | Belfast, Channel Tunnel Terminal, Dover, Felixstowe, Gatwick Airport, Goole Grangemouth, Harwich, Heathrow Airport, Heysham, Hull, Immingham, Ipswich, King's Lynn, Leith, Liverpool, London (ieskaitot Tilbury, Thamesport and Sheerness), Manchester Airport, Manchester Container Port, Manchester (ieskaitot Ellesmere Port), Medway, Middlesborough, Newhaven, Poole, Shoreham, Southampton, Stansted Airport | " --------------------------------------------------